Les Falles visten un any més de flors la Mare de Déu dels Desemparats
17/03/2015

# Les Falles visten un any més de flors la Mare de Déu dels Desemparats

[![Ofrena 2015](/images/noticias/2015/03/ofrenda-2015.jpg)](/images/noticias/2015/03/ofrenda-2015.jpg)

17.03.2015

Un any més els fallers de Paterna no han faltat a la seua tradicional cita amb la Mare de Déu dels Desemparats, convertint aquest acte en el més multitudinari i un dels més emotius de la setmana fallera. Més d’un miler de fallers de totes les edats han anat desfilant davant del cadafal de la Mare de Déu i entregant els seus rams als vestidores que, amb el màxim interés i mim, anaven donant forma al manto. Com cada any el disseny del manto de la Mare de Déu era una de les sorpreses que es guardaven amb zel i que a poc a poc s’anava desvelant conforme anaven arribant els 1.500 rams que en colors blanc i roig principalment, encara que també amb detalls roses i groc.

L’ofrena s’ha anat desenrotllant amb notable agilitat, en un dia que va començar amb un cel aclarit però que amb el transcurs de la vesprada s’ha anat tornant advers. No obstant les dènou comissions que enguany conformen la família fallera de Paterna van poder lluir les seues millors teles en l’acte més solemne de les festes de març. Les Falleres Majors de Paterna, Andrea Alcázar i Marta Tarín, han acudit radiants com també ho estaven l’alcaldessa de Paterna, Elena Martínez i el president de Junta Local Fallera, Goyo Buendía, que les han acompanyat en tot moment fins l’entrada en la plaça del Poble, moment més emocionant de la jornada A la seua arribada esperaven com és tradicional les seues respectives Corts d’Honor, la totalitat de les Falleres Majors i presidents de les distintes comissions, membres de la Junta Local Fallera i centenars de veïns que no han volgut perdre’s l’apoteosi d’un dels actes més emocionants de les Falles. Amb gran sentiment les Falleres Majors de Paterna han llegit uns versos d’afecte i fervor a la Mare de Déu dels Desemparats i posteriorment s’han escoltat els himnes.

Si bé el dia de demà dijous està exempt d’actes oficials, dijous que ve 19, dia de Sant Josep, els fallers estan convocats a les 13 hores a la tradicional missa solemne en l’Església de Sant Pere i posteriorment es traslladaran en comitiva per a assistir a la ‘mascletà’ en el Parc Central, prevista al voltant de les tres de la vesprada. Ja a la nit les flames posaran punt final les Falles de 2015 consumint l’art faller que durant estos dies ha omplit d’humor i color els carrers de Paterna. La Falla de Sant Roc, com a guanyadora del Primer Premi d’Especial tindrà el privilegi de veure com el seu monument serà l’últim a cremar posant el punt final a les falles del 2015.

[Totes les imatges de l'ofrena ací](https://www.facebook.com/media/set/?set=a.793492970740894.1073741876.107577729332425&type=1)